DOI: 10.14457/tu.the.2020.1101
title: ปัจจัยความสำเร็จต่อการขับเคลื่อนโครงการนวัตกรรมบ้านต้นแบบสุขภาวะผู้ป่วยเรื้อรังและผู้สูงอายุ: กรณีศึกษา เทศบาลตำบลเขาพระงาม จังหวัดลพบุรี

description: การค้นคว้าอิสระ “ปัจจัยความสำเร็จต่อการขับเคลื่อน โครงการนวัตกรรมบ้านต้นแบบสุขภาวะผู้ป่วยเรื้อรังและผู้สูงอายุ: กรณีศึกษา เทศบาลตำบลเขาพระงาม จังหวัดลพบุรี” มีวัตถุประสงค์ คือ 1) เพื่อศึกษากระบวนการดำเนินงานของโครงการนวัตกรรมบ้านต้นแบบสุขภาวะผู้ป่วยเรื้อรังและผู้สูงอายุ เทศบาลตำบลเขาพระงาม จังหวัดลพบุรี 2) เพื่อศึกษาวิธีแก้ปัญหาและอุปสรรคในการดำเนินโครงการนวัตกรรมบ้านต้นแบบสุขภาวะผู้ป่วยเรื้อรังและผู้สูงอายุ เทศบาลตำบลเขาพระงาม จังหวัดลพบุรี และ 3) เพื่อศึกษาปัจจัยที่ก่อให้เกิดความสำเร็จในการบริหารของโครงการนวัตกรรมบ้านต้นแบบสุขภาวะผู้ป่วยเรื้อรังและผู้สูงอายุ เทศบาลตำบลเขาพระงาม จังหวัดลพบุรีการค้นคว้าอิสระในครั้งนี้เป็นการวิจัยเชิงคุณภาพ โดยมีกรณีศึกษาที่ใช้ในการวิจัย การศึกษาครั้งนี้ใช้การวิเคราะห์ข้อมูลเชิงคุณภาพ (Qualitative Analysis) เพื่อนำมาวิเคราะห์และตอบวัตถุประสงค์ในการศึกษาครั้งนี้ ผู้ศึกษาได้กำหนดขอบเขตของการศึกษา เฉพาะการดำเนินงาน “โครงการนวัตกรรมบ้านต้นแบบสุขภาวะผู้ป่วยเรื้อรังและผู้สูงอายุ: กรณีศึกษา ตำบลเขาพระงามแบ่งเขตการปกครองออกเป็น 10 หมู่บ้าน ศึกษาข้อมูลเกี่ยวกับหนังสือ เอกสาร ศึกษาเอกสารและงานวิจัยที่เกี่ยวข้องกับความร่วมมือ ความสำเร็จของการบริหารการจัดการ นโยบายเกี่ยวกับการจัดสวัสดิการสำหรับผู้ป่วยเรื้อรังและผู้สูงอายุ และทฤษฎีความร่วมมือที่กล่าวถึงการทำงานร่วมกัน รายงานการดำเนินโครงการนโยบายแนวทางการปฏิบัติงานต่าง ๆ ที่เกี่ยวข้องกับโครงการบ้านต้นแบบสุขภาวะผู้ป่วยเรื้อรังและผู้สูงอายุ กรณีศึกษาเทศบาลตำบลเขาพระงาม จังหวัดลพบุรี และการสัมภาษณ์เชิงลึกผู้ให้ข้อมูลสำคัญ เพื่อนำข้อมูลได้มาทั้งหมดเข้ามาวิเคราะห์เพื่อศึกษา ปัจจัยที่ก่อให้เกิดความสำเร็จในการบริหารโครงการนวัตกรรมบ้านต้นแบบสุขภาวะผู้ป่วยเรื้อรังและผู้สูงอายุ กรณีศึกษา เทศบาลตำบลเขาพระงาม จังหวัดลพบุรี และศึกษาวิธีแก้ปัญหาและอุปสรรคในการดำเนินโครงการฯ และนำไปสู่การจัดทำข้อเสนอแนะแนวทางในการดำเนินโครงการฯ ให้ประสบผล สำเร็จต่อไปผลการศึกษาพบว่า โครงการนวัตกรรมบ้านต้นแบบสุขภาวะผู้ป่วยเรื้อรังและผู้สูงอายุ เทศบาลตำบลเขาพระงาม จังหวัดลพบุรี พบว่า เทศบาลตำบลเขาพระงามมีลักษณะการบริหารจัดการที่ดี คือ ด้านนโยบาย คณะผู้บริหารของเทศบาลตำบลเขาพระงาม ได้มีการกำหนดวิสัยทัศน์ เป้าหมายการบริหารงาน และนโยบายในการบริหารงานไว้อย่างชัดเจน ในด้านภาวะผู้นำของนายก เทศมนตรีเทศบาลตำบลเขาพระงาม พบว่า นายกเทศมนตรีเทศบาลตำบลเขาพระงาม มีคุณลักษณะของภาวะผู้นาที่มีประสิทธิภาพได้ 6 ประการ ดังนี้ 1) เป็นผู้มีวิสัยทัศน์กว้างไกล คือ สามารถสื่อสารวิสัยทัศน์ในการทำงานได้อย่างชัดเจน และมีเป้าหมายในการดำเนินงานที่มุ่งผลประโยชน์ต่อประชาชนอย่างชัดเจน 2) ยึดหลักธรรมาภิบาลและการบริหารกิจการบ้านเมืองที่ดี คือ มีวิธีการบริหารงานที่มีประสิทธิภาพ โดยยึดหลักธรรมาภิบาลและการบริหารจัดการบ้านเมืองที่ดี มีความซื่อตรง ทางานตามระเบียบ กฎหมาย บริหารงบประมาณด้วยความคุ้มค่า โปร่งใส ตรวจสอบได้ 3) เป็นนักบริหารงานมืออาชีพ คือ ทำงานด้วยความตั้งใจจริง ทำงานในเชิงรุก ทำงานในเชิงบูรณาการ และทำงานให้เห็นเป็นรูปธรรม โดยเห็นแก่ประโยชน์ส่วนรวมเป็นหลัก รวมถึงมีการพัฒนาองค์กรที่สนับสนุนการดำเนินงานทั้งด้านบุคลากร ด้านข้อมูลข่าวสาร การสร้างวัฒนธรรมในองค์กร และการทำงานเป็นทีม 4) เป็นนักประสานงานที่ดี คือ สามารถประสานงานจากระดับสูงมาสู่รากหญ้าได้อย่างมีประสิทธิภาพ และมีการร่วมมือกันของทุกภาคส่วน ทั้งภาคประชาชน ภาคเอกชน และภาคราชการ เป็นต้น 5) คำนึงถึงการมีส่วนร่วมของประชาชน คือ การบริหารงานโดยคำนึงถึงการมีส่วนร่วมของประชาชนในการพัฒนาท้องถิ่นให้มากที่สุด เปิดโอกาสให้ประชาชนมีส่วนร่วมทุกขั้นตอนและกล้าทาในสิ่งที่มีประโยชน์ มีการลงพื้นที่พบปะประชาชน ผู้ป่วยเรื้อรังและผู้สูงอายุ และเป็นที่ยอมรับของประชาชน และ 6) ยึดประโยชน์สูงสุดของประชาชนในการบริหารงาน รวมทั้งในการให้บริการและอำนวยความสะดวกแก่ประชาชนผู้ป่วยเรื้อรังและผู้สูงอายุ รวมถึงการมุ่งเน้นพัฒนาคุณภาพชีวิตของประชาชนให้มีความเป็นอยู่ที่ดีขึ้น โดยสรุป การดำเนินงานของเทศบาลตำบลเขาพระงาม ซึ่งเป็นการทำงานขององค์กรปกครองส่วนท้องถิ่นในการดูแลประชาชนได้อย่างแท้จริง โดยเฉพาะการประยุกต์ใช้เทคโนโลยีใหม่ ๆ ประสานกับการทำงานผ่านความร่วมมือในลักษณะประชารัฐ เทศบาลตำบลเขาพระงาม จ.ลพบุรี ประสบความสำเร็จจากการดำเนินโครงการนวัตกรรมบ้านต้นแบบสุขภาวะ ให้คำว่าความสุขที่แท้จริงเกิดขึ้นที่บ้านเพื่อยกระดับคุณภาพชีวิตและสร้างคุณค่าให้กับผู้ป่วย ผ่านกรอบการจัดบริการแต่พัฒนาตามบริบทและความต้องการของผู้ป่วย เน้นการทำงานเชิงรุกและเน้นกระบวนการศึกษาเชิงลึก